
MMIENAAE ZYMXPONHE TEXNHE OEZZAAONIKHE
THESSALONIKI BIENNALE OF CONTEMPORARY ART






2η ΜΠΙΕΝΑΛΕ ΣΥΓΧΡΟΝΗΣ ΤΕΧΝΗΣ ΘΕΣΣΑΛΟΝΙΚΗΣ

Παράλληλο Πρόγραμμα

Έκθεση «FACE TO FACES (FACE À FACES)»
Α’ Μέρος: Γαλλικό Ινστιτούτο Θεσσαλονίκης (25 Μαΐου – 15 Ιουλίου)

Preview: Κυριακή 24 Μαΐου, 11:00-15:00, Γαλλικό Ινστιτούτο Θεσσαλονίκης 
Εγκαίνια: Δευτέρα 25 Μαΐου, 18:30, Γαλλικό Ινστιτούτο Θεσσαλονίκης 
Β’ Μέρος: Μουσείο Φωτογραφίας Θεσσαλονίκης (16 Ιουλίου – 15 Σεπτεμβρίου)

  Εγκαίνια: Τετάρτη 15 Ιουλίου

Το (αυτο)πορτραίτο «πρωταγωνιστεί» στη διαπολιτισμική’ συνομιλία μεταξύ καλλιτεχνών που ζουν ή εργάζονται στη Γαλλία με καλλιτέχνες από άλλες χώρες και συμμετέχουν στην διεθνή, ομαδική έκθεση σύγχρονης τέχνης «Face to Faces» (Face à Faces). Ο αρχικός ‘κορμός’ της έκθεσης περιοδεύει στον κόσμο, ενώ κάθε φορά που παρουσιάζεται σε μια χώρα, εμπλουτίζεται με τα έργα των καλλιτεχνών του τόπου που την φιλοξενεί. Την επιλογή των έργων υπογράφουν δύο επιμελητές, η επιμελήτρια της περιοδεύουσας έκθεσης και ένας επιμελητής της χώρας που φιλοξενεί την έκθεση (Isabelle de Montfumat & Αγγελική Γραμματικοπούλου-Barbaut). 
Στο πρώτο μέρος της έκθεσης με τα vidéo installation που θα φιλοξενηθούν από 25 Μαΐου – 15 Ιουλίου, στο Γαλλικό Ινστιτούτο Θεσσαλονίκης, θα συμμετάσχουν διεθνώς αναγνωρισμένοι Έλληνες και ξένοι καλλιτέχνες, όπως ο Yann Toma, ο Dominik Lejman, η Cécile Hartmann, η Μαρία Ζερβού, οι Κατερίνα Θωμαδάκη-Μαρία Κλωνάρη, Δημήτρης Τσουμπλέκας και η Ευανθία Τσαντίλα. 

Στο δεύτερο τμήμα της έκθεσης θα παρουσιαστούν από 16 Ιουλίου – 15 Σεπτεμβρίου στο Μουσείο Φωτογραφίας Θεσσαλονίκης φωτογραφικά έργα 14 σύγχρονων καλλιτεχνών με διεθνή εμβέλεια από το εξωτερικό: Nan Goldin, Suzanne Lafont, Philippe Ramette, Orlan, Kimiko Yoshida, Hans Hemmert, Alain Bublex, Jean Luc Vilmouth, François Rousseau, Yuki Onodera, Roman Opalka, YannToma, Cécile Hartmann, Dominik Lejman σε συνδυασμό με τα έργα σημαντικών σύγχρονων Ελλήνων καλλιτεχνών, όπως η Χριστίνα Δημητριάδη, ο Γιώργος Κατσάγγελος, ο Πάνος Κοκκινιάς, η Ευαγγελία Κρανιώτη, ο Μανώλης Μπαμπούσης, η Βένια Μπεχράκη, η Ελένη Μουζακίτη, η Λία Ναλμπαντίδου, ο Γιώργος Πρίνος, ο Παύλος Φυσάκης, η Αθηνά Χρόνη, η Ελένη Μαλιγκούρα. 

Όπως διευκρινίζει η Ελληνίδα επιμελήτρα, η έκθεση Face to Faces «επιχειρεί να απαντήσει καλλιτεχνικά σε ερωτήματα που προκύπτουν σχετικά με τη νέα ταυτότητα του σύγχρονου ανθρώπου, όπως διαπλάθεται στο νέο σύστημα κοινωνικών, οικονομικών και πολιτιστικών αξιών. Η παγκοσμιοποίηση σήμερα εισχωρεί όλο και πιο πολύ στα διάφορα πεδία της ζωής μας (οικονομία, τέχνη, πολιτική και πληροφορική) ενώ ο πολιτισμός συρρικνώνεται όλο και πιο πολύ ως εμπορεύσιμη και καταναλωτική διαδικασία. Μέσα σ’αυτό το πλαίσιο, οικονομικές θεωρίες, πολιτικές και πολιτισμικές ιδεολογίες έχουν απομυθοποιηθεί ή εγκαταλειφθεί, θρησκευτικοί φανατισμοί κυριαρχήσει. Σ’αυτόν τον μεταμοντέρνο κόσμο μας,  ποια  είναι η θέση της ανθρώπινης μονάδας; Πως τοποθετείται ο άνθρωπος (ως οντότητα) απέναντι στον εαυτό του (face to face) και πως επιβιώνει στο χώρο του και στις σχέσεις του με τους άλλους (face to faces) και με το εξωτερικό του περιβάλλον; Με την ανθρώπινη παρουσία να βρίσκεται στο επίκεντρο του ενδιαφέροντος των καλλιτεχνών, η έκθεση ερευνά την ταυτότητα της ανθρώπινης φυσιογνωμίας στις διάφορες εκφάνσεις της : πως βλέπει ο καλλιτέχνης τον εαυτό του ή πως θα ήθελε να τον βλέπει (μπροστά από τον φακό), πως βλέπει τον άλλο (απέναντι από το φακό) και πως χρησιμοποιεί τον εαυτό του ή τον άλλον για να εκφράσει την τέχνη του μέσα από το εκάστοτε μέσο ( video ή φωτογραφία)».
	Η έκθεση εντάσσεται στη διεθνή δράση με τίτλο ‘DIALOGUES           D’ IMAGES’ (ΔΙΑΛΟΓΟΣ ΕΙΚΟΝΩΝ) και είναι μια πρωτοβουλία της ‘CULTURESFRANCE’, φορέα του Υπουργείου Πολιτισμού και Υπουργείου Εξωτερικών της Γαλλίας (παλαιότερα γνωστό ως AFAA ή Association Française d’Action Artistique).

Επιμέλεια- Συντονισμός: Isabelle de Montfumat & Αγγελική Γραμματικοπούλου -Barbaut
Συνεργαζόμενοι φορείς: Γαλλικό Ινστιτούτο Θεσσαλονίκης, Μουσείο Φωτογραφίας Θεσσαλονίκης 
Με την υποστήριξη: Γενικό Προξενείο της Γαλλίας στη Θεσσαλονίκη 

Υποστηρικτής έκθεσης στο Γαλλικό Ινστιτούτο Θεσσαλονίκης : [image: image4.jpg]»

CARTECO

ARCHITECTURAL MATERIALS & DESIGN




______________________
Χορηγοί και υποστηρικτές της 2ης Μπιενάλε Σύγχρονης Τέχνης Θεσσαλονίκης 

INFO

ΥΠΟΥΡΓΕΙΟ ΠΟΛΙΤΙΣΜΟΥ

ΚΡΑΤΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ

Κολοκοτρώνη 21, Σταυρούπολη 56430, Θεσσαλονίκη

Τ: 2310 589140-1 & 3, F: 2310 600123

www.thessalonikibiennale.gr / info@thessalonikibiennale.gr 

www.greekstatemuseum.com / info@greekstatemuseum.com 

Γραφείο Τύπου Κ.Μ.Σ.Τ. & Κ.Σ.Τ.Θ.
Γιώτα Σωτηροπούλου

κιν. 6972336261

Τ.2310546683, Φ.2310593271

press@greekstatemuseum.com

MINISTRY OF CULTURE

KPATIKO MOYZEIO ZYFTXPONHEZ TEXNHZ
STATE MUSEUM OF CONTEMPORARY ART

